ДО                                                                                                                         ОБЩИНСКИ СЪВЕТ 
ГР. КРУМОВГРАД

Д О К Л А Д Н А   З А П И С К А

от Себихан Керим Мехмед – Кмет на община Крумовград

Относно: Приемане на изменение на Наредбата за определянето и администрирането на местните такси и цени на услуги на територията на Община Крумовград
Дами и господа общински съветници, 
1. Причини и мотиви за приемане на настоящото изменение и допълнение в наредбата са следните: 

Съгласно Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях, детските кухни са организационно обособени структури, в които се приготвя, съхранява и предоставя храна за деца от 10 месеца до тригодишна възраст.

В детските кухни се приготвя храна за неорганизиран и организиран контингент деца. „Неорганизаран контингент“ са деца от 10 месеца до три години, отглеждани в домашна обстановка, на които се приготвя обедно хранене - на база подадена от родителите заявка. „Организиран контингент“ са деца от 10 месеца до три години от детски ясли и яслени групи в детска градина.

На територията на община Крумовград е разкрита детска кухня към Детска градина „Митко Палаузов“ гр. Крумовград. Към днешна дата в детската кухня се приготвя храна за неорганизиран контингент – 50 деца и за организиран контингент – 38 деца. Всички ястия се изготвят по сборник рецепти и ръководство за здравословно хранене на деца до 3 годишна възраст. 
В детската кухня се предлага храна само за обяд за деца, отглеждани в домашна обстановка, докато за децата от яслените групи се предлага сутрешна закуска, плод, обяд и следобедна закуска.
Среднодневния оклад за месеца за целодневна детска градина е до 2,50 лв. Към настоящия момент средния дневен оклад за детската кухня е 1,30 лв. Този размер е определен с Решение № 294 от протокол № 20 от 29.05.2013 г. на Общински съвет. 

В детските кухни се използват храни, които отговарят на изискванията за качество и безопасност съгласно Закона за храните и подзаконовите нормативни актове по неговото прилагане, БДС и др. В детските кухни се приготвя храна, съобразена с изискванията на Наредба № 23 от 2005 г. за физиологичните норми за хранене на населението.
Приготвената в детската кухня храна се разпределя в стъклени бурканчета за многократна употреба или пластмасови съдове за еднократна употреба. Пластмасовите съдове за еднократна употреба следва да отговарят на изискванията на Наредба № 2 от 2008 г. за материалите и предметите от пластмаси, предназначени за контакт с храни (ДВ, бр. 13 от 2008 г.).

 Имайки в предвид, че цените на хранителните продукти непрекъснато се увеличават, увеличават се и разходите за приготвяне на храна като например електрическа енергия, вода, пластмасови съдове, заплати, осигуровки, и др., предлагаме увеличаване размера на средния дневен оклад за детската кухня да стане до 2.00 лв.
2. Цели, които се поставят с предлаганите изменения и допълнения на наредбата:

    1. Създаване на условия за разширяване на предлаганите услуги и повишаване на тяхното качество;

    2. Постигане на по-голяма справедливост при определяне и заплащане на таксите за ползване на детски градини и кухни.
3. Очаквани резултати от приемане на предлаганите изменения и допълнения на наредбата:

Ще се постигне по-голяма справедливост при определяне и заплащане на таксите за ползване на детски градини и кухни. 

4. Финансови средства, необходими за прилагането на новата уредба:


За прилагането на предлаганите изменения и допълнения в наредбата, не са необходими финансови средства. Прилагането на новите разпоредби от наредбата няма да е свързано с изразходване на допълнителни финансови средства от бюджета на общината, както и с допълнителни човешки ресурси.
5. Анализ за съответствие с правото на Европейския съюз и правото на Република България:



Предлаганият проект за изменение и допълнение в Наредбата е разработен в съответствие с Европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя. 

На основание чл. 26, ал. 2 от Закона за нормативните актове, проектът за изменение, ведно с приложенията е публикуван на интернет страницата на Община Крумовград. 

Предвид гореизложеното и на основание чл. 21, ал.2 от Закона за местното самоуправление и местната администрация, чл. 8, ал. 1 от Закона за местните данъци и такси и Наредба № 26 от 18.11.2008 г. за устройството и дейността на детските ясли и детските кухни и здравните изисквания към тях, предлагам Общински съвет град Крумовград да приеме следното 
РЕШЕНИЕ:
Изменя Наредбата за определянето и администрирането на местните такси и цени на услуги на територията на Община Крумовград, както следва:
	БИЛО
	СТАВА

	Чл. 23. (1). т. 3. (изм.- решение № 378/28.01.2010г. изм. – решение № 294 от 29.05.2013г.) Детска кухня – среден дневен оклад 1,30 лв.

	Чл. 23. (1). т. 3.(изм.- решение № 378/28.01.2010г. изм. – решение № 294 от 29.05.2013г.) Детска кухня -за приготвяне на храна за неорганизиран контингент т. е. за деца в домашна обстановка– среден дневен оклад до 2.00 лв.


Внесъл докладната: …………………….

                                                                      

              /Себихан Мехмед/

Изготвил: ………….../К. Тюрдиева/
Съгласували: 1 ……………/Н. Акиф/


    2 ……………/В. Пехливанова/

